ΓΡΑΠΤΗ ΕΡΩΤΗΣΗ E-2217/02

υποβολή: Ioannis Marnos (PPE-DE) προς την Επιτροπή

(22 Ιουλίου 2002)

Θέμα: Αγωγοί μεταφοράς πετρελαίου και οικονομικά οφέλη

Είναι γνωστή η συζήτηση για την κατασκευή αγωγών οι οποίοι θα μεταφέρουν πετρέλαιο από την περιοχή της Κασπίας προς τις χώρες της Ένωσης. Τα κυριώτερα σχέδια φαίνεται ότι αφορούν σε τρεις προτεινόμενες λύσεις, δηλαδή στην κατασκευή του αγωγού Μπακού-Τσεϊχάν, του αγωγού Μπουργκάς-Αλεξανδρούπολης και του σχεδίου με την επωνυμία Α.Μ.ΒΟ. (από τα αρχικά των συμμετεχουσών χωρών: Αλβανίας, FYROM και Βουλγαρίας) ο οποίος θα διέρχεται βορείως των ελληνικών συνόρων και θα συνδέει τις πόλεις Μπουργκάς και Αυλώνα. Ιδιαίτερα ο τελευταίος αυτός αγωγός θα περνά — αν κατασκευαστεί — από τρεις χώρες (κάποιες από τις οποίες χαρακτηρίζονται από εντονότατη αστάθεια), και θα έχει μήκος 898 χλμ.

Ποια είναι η άποψη της Ευρωπαϊκής Επιτροπής για την οικονομική σκοπιμότητα κατασκευής των τριών αυτών αγωγών· Έχει καταρτίσει κάποια μελέτη η οποία να εξετάζει τα μακροοικονομικά οφέλη και τους κινδύνους για την ενεργειακή αυτάρκεια της Ένωσης από την κατασκευή τους· Μήπως είναι ρεαλιστικότερο το ενδεχόμενο κατασκευής αγωγού που θα διέρχεται από μία μόνο χώρα (και μάλιστα μέλος της Ε.Ε.), όπως θα μπορούσε να γίνει αν π.χ.λοποιείτο ένας αγωγός που θα συνέδεε την Αλεξανδρούπολη με το λιμάνι της Ηγουμενίτσας (το οποίο, μάλιστα, εκσυγχρονίζεται και επεκτείνεται συνεχώς και με Κοινοτικά κονδύλια), ώστε να εξασφαλιστεί η απρόσκοπτη και ασφαλής μεταφορά πετρελαίου προς τον κύριο κορμό της Ένωσης· Υπάρχει οποιαδήποτε πρόβλεψη για Κοινοτική χρηματοδότηση (π.χ.πό μορφή δανείων από την Ευρωπαϊκή Τράπεζα Επενδύσεων ή με άλλη μορφή) προκειμένου ναλοποιηθεί κάποιος από τους παραπάνω αγωγούς·

Απάντηση της κας de Palacio εξ ονόματος της Επιτροπής

(13 Σεπτεμβρίου 2002)

Η Επιτροπή συνεργάζεται, στο πλαίσιο της ασφάλειας του εφοδιασμού της Ένωσης, με τις κυριότερες γειτονικές παραγωγές χώρες, μεταξύ των οποίων συγκαταλέγονται η Ρωσία και οι χώρες της Κασπίας Θάλασσας. Η θέση της Ένωσης σχετικά με τους πόρους της Κασπίας Θάλασσας καθορίστηκε από το Συμβούλιο Γενικών Υποθέσεων τον Μάιο του 1998, και συγκεκριμένα, ότι η Ένωση είναιπέρ της πολλαπλής όδευσης των αγωγών, η δε επιλογή της χάραξης και η κατασκευή εναπόκεινται αποκλειστικά στον ιδιωτικό τομέα.

Η Επιτροπή αναγνώρισε, στο πλαίσιο του προγράμματος τεχνικής βοήθειας Inogate, τη σπουδαιότητα της διαμετακόμισης των πόρων της Ρωσίας και της Κασπίας δια μέσου των χωρών της Κεντρικής και Ανατολικής Ευρώπης, ιδίως μέσω της Ουκρανίας (Οδησσός-Brody-Γκντανσκ), της Ρουμανίας (Κωνστάντζα-Βελιγράδι-Omisalj-Τεργέστη) και της Βουλγαρίας (Μπουργκάς-Αλεξανδρούπολη).

Όσον αφορά την κοινοτική συγχρηματοδότηση, η Επιτροπή διέθεσε, για τις μελέτες σκοπιμότητας του έργου Μπουργκάς-Αλεξανδρούπολης, ποσό ύψους 3,55 εκατομ. Ευρώ, με βάση το πρόγραμμα κοινοτικής πρωτοβουλίας Interreg II για το χρονικό διάστημα 1994-1999. Το εν λόγω έργο αποσκοπεί στη σύνδεση του βουλγαρικού λιμένα του Μπουργκάς με τον ελληνικό λιμένα της Αλεξανδρούπολης και θα καταστήσει δυνατή τη μεταφορά του πετρελαίου από τον ρωσικό τερματικό σταθμό του Νοβοροσίσκ στις ευρωπαϊκές αγορές. Δεν προβλέπεται καμμία κοινοτική χρηματοδότηση για τις εργασίες κατασκευής του πετρελαιαγωγού.